 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIA ETAPEI DE ÎNCADRARE - proiect**

**12.04.2017**

Ca urmare a solicitării de emitere a acordului de mediu adresată de COMUNA TIHA BÎRGĂULUI cu sediul în localitatea Tiha Bîrgăului, nr. 452, înregistrată la Agenţia pentru Protecţia Mediului Bistriţa-Năsăud cu nr. 13109/29.11.2016, ultima completare înregistrată sub nr. 3531/29.03.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.04.2017, că proiectul Reabilitare drumuri de exploatație agricolă, propus a fi amplasat în loc. Tureac și Mureșenii Bîrgăului, com. Tiha Bîrgăului, judeţul Bistriţa-Năsăud, nu se supune evaluării impactului asupra mediului şi **se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) - proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. e): “construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1” și în Anexa 2 punctul 13, lit. a): "orice modificare sau extindere, altele decât cele prevăzute la pct. 22 din anexa 1, ale proiectelor prevăzute în anexa 1 sau în prezenta anexă executate sau în curs de a fi executate";*

*b) - se propun pentru modernizare 2 sectoare de drumuri de exploatație agricolă situate în extravilanul localităților Tureac și Mureșenii Bîrgăului;*

*- lungimea totală a tronsoanelor de drumuri propuse modernizării este de 8,433 km;*

*- în prezent, îmbrăcămintea drumului este din pământ și material pietros, într-o stare accentuată de degradare; pentru scurgerea apelor există șanțuri de pământ degradate și colmatate;*

*Situația proiectată:*

*- carosabil de 3,50 m lățime;*

*Sistemul rutier:*

*4 cm strat de uzură BA16*

*5 cm strat de legătură BADPC20*

*15 cm strat din piatră spartă împănată*

*30 cm strat de fundație din balast*

*10 cm refuz de ciur*

*- scurgerea apelor: șanțuri din beton, șanțuri ranforsate și șanțuri din pământ, 27 podețe proiectate, 14 podețe propuse pentru desființare ;*

*- vor fi prevăzute 28 platforme de încrucișare;*

*c) Proiectul nu are efect cumulativ cu alte proiecte din zonă.*

*d) Proiectul este situat integral în situl Natura 2000 RISCI0051 Cușma.*

*e) Se utilizează resurse naturale regenerabile.*

*f) La faza de realizare a proiectului rezultă deşeuri de construcţie, deșeuri de tip menajer şi asimilate, iar după punerea în funcţiune rezultă deşeuri de tip menajer şi deşeuri de ambalaje.*

*Deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate.*

*Deşeurile menajere vor fi transportate şi depozitate prin relaţie contractuală cu operatorul de salubritate.*

*g) Nu se utilizează substanţe periculoase sau tehnologii care să inducă risc de accidente.*

*h) Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*i) Din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*j) Anunţul solicitării a fost mediatizat prin afişare la sediul Primăriei comunei Tiha Bîrgăului, prin publicare în presa locală şi afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind amplasat în Situl Natura 2000 ROSCI0051 Cușma;*

*b) proiectul prevede modernizare a 2 sectoare de drumuri de exploatație agricolă care pot să ducă la modificări fizice în ariile naturale protejate de interes comunitar: înfiinţarea de zone de încrucişare, şanţuri din beton, podeţe nou proiectate și desființare poduri existente, etc.;*

*c) în zona de implementare a proiectului există habitate naturale și/sau specii sălbatice de interes comunitar ce pot fi afectate de implementarea proiectului;*

*d) proiectul poate afecta direct sau indirect zonele de hrănire/reproducere/migraţiune a speciilor de interes comunitar pentru care au fost declarate ariile protejate;*

*e) proiectul are influenţă directă asupra ariilor naturale protejate de interes comunitar, prin emisii în aer, perturbarea prin zgomot sau lumină, etc.;*

*f) se vor produce deşeuri solide în timpul construcţiei şi funcţionării care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;*

*g) proiectul propus ar putea provoca o deteriorare semnificativă a unor habitate naturale de interes comunitar şi ar putea duce la o izolare reproductivă a unor specii de interes comunitar sau a speciilor tipice care intră în compoziţia unui habitat de interes comunitar;*

*h) are avizul custodelui – OS Bistrița Bîrgăului, nr. 1281/27.03.2017;*

*i) din analiza listei de control pentru etapa de încadrare, finalizată în şedinţa Comisiei de Analiză Tehnică, rezultă un impact semnificativ asupra ariei naturale protejate Siturilor Natura 2000 ROSCI0051 Cușma, al proiectului propus.*

**Prezentul act de reglementare este valabil pe toată perioada punerii în aplicare a proiectului dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

chim. Mariana Gal